I 1944 ble han beordret til Stockholm for å virke ved det stedlige norske militærkontoret Mi II. Her traff han Sonja Louise Skoklefald som var flyktet til Sverige på grunn av illegalt arbeid. De giftet seg etter krigen og bodde i åtte år i den selvbygde hytta «Rondabu» på Nessetsetra ved Atnasjøen i Sollia. En rekke av hans skriftlige arbeider, blant annet bidragene til og de kulturhistoriske aspektene knyttet til fangstanleggene i Rondane, ble til her oppe.